title: Sklep Sveta 2013/308/SZVP z dne 24. junija 2013 o spremembi Sklepa 2012/642/SZVP o omejevalnih ukrepih proti Belorusiji

text:
               25.6.2013

               SL

               Uradni list Evropske unije

               L 172/31

         SKLEP SVETA 2013/308/SZVP
   z dne 24. junija 2013
   o spremembi Sklepa 2012/642/SZVP o omejevalnih ukrepih proti Belorusiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.

               (2)

               Svet meni, da bi bilo treba zaradi omogočanja političnega dialoga prekiniti prepoved potovanja za Uladzimira Uladzimiravicha Makeia na podlagi člena 3(1) Sklepa 2012/642/SZVP, dokler opravlja funkcijo ministra za zunanje zadeve Republike Belorusije. To prekinitev bi bilo treba pregledati v skladu s členom 8(2) Sklepa 2012/642/SZVP.

               (3)

               Sklep 2012/642/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 8 Sklepa 2012/642/SZVP se nadomesti z naslednjim:

      "Člen 8
      1.   Ukrepi iz člena 3(1) se za Uladzimira Uladzimiravicha Makeia prekinejo, dokler opravlja funkcijo ministra za zunanje zadeve Republike Belorusije.
      2.   Ta sklep se uporablja do 31. oktobra 2013. Redno se pregleduje. Če Svet meni, da cilji tega sklepa niso bili doseženi, ga lahko po potrebi podaljša ali spremeni."

   Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 24. junija 2013

            Za Svet

            Predsednica

         C. ASHTON

      (1)  UL L 285, 17.10.2012, str. 1.


title: 2006/453/ES,Euratom: Sklep Sveta in Komisije z dne  24. oktobra 2005  o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Azerbajdžansko republiko na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               6.7.2006

               SL

               Uradni list Evropske unije

               L 185/7

      SKLEP SVETA IN KOMISIJE

   z dne 24. oktobra 2005
   o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Azerbajdžansko republiko na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2006/453/ES, Euratom)
   SVET EVROPSKE UNIJE,
   KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a, v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Pogodbe o pristopu iz leta 2003 in zlasti člena 2(3) Pogodbe,
   ob upoštevanju Akta o pristopu, priloženega k Pogodbi o pristopu, in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Azerbajdžansko republiko na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil v imenu Evropske skupnosti in njenih držav članic podpisan 30. aprila 2004.

               (2)

               Od 1. maja 2004 do začetka njegove veljavnosti se je Protokol začasno uporabljal.

               (3)

               Protokol je treba skleniti –

         SKLENILA:
   Člen 1
   Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Azerbajdžansko republiko na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola je priloženo temu sklepu (2).
   Člen 2
   Predsednik Sveta v imenu Evropske skupnosti in njenih držav članic pošlje uradno obvestilo iz člena 4 Protokola. Predsednik Komisije hkrati pošlje takšno uradno obvestilo v imenu Evropske skupnosti za atomsko energijo.

      V Luxembourgu, 24. oktobra 2005.

            Za Svet

            Predsednik

         B. BRADSHAW

            Za Komisijo

            Predsednik

         J. M. BARROSO

      (1)  Mnenje dano 26. oktobra 2004 (še ni objavljeno v Uradnem listu)

      (2)  Glej stran 3 tega Uradnega lista.


title: Sklep Sveta (EU) 2017/1121 z dne 20. junija 2017 o imenovanju člana Odbora regij na predlog Republike Avstrije

text:
               23.6.2017

               SL

               Uradni list Evropske unije

               L 162/54

         SKLEP SVETA (EU) 2017/1121
   z dne 20. junija 2017
   o imenovanju člana Odbora regij na predlog Republike Avstrije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata, na podlagi katerega je bil predlagan Christian BUCHMANN (Regierungsmitglied mit politischer Verantwortung gegenüber dem Landtag (Mitglied der Steirischen Landesregierung)), se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenuje:

               —

               mag. Christian BUCHMANN, Mitglied des steiermärkischen Landtages (sprememba mandata).

         Člen 2
   Ta sklep začne veljati na dan sprejetja.

      V Luxembourgu, 20. junija 2017

            Za Svet

            Predsednica

         H. DALLI

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2014/547/EU, Euratom: Sklep Evropskega parlamenta z dne 3. aprila 2014 o razrešnici glede izvrševanja proračuna Izvajalske agencije za potrošnike, zdravje in živila (prej Izvajalska agencija za zdravje in potrošnike) za proračunsko leto 2012

text:
               5.9.2014

               SL

               Uradni list Evropske unije

               L 266/106

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Izvajalske agencije za potrošnike, zdravje in živila (prej Izvajalska agencija za zdravje in potrošnike) za proračunsko leto 2012
   (2014/547/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2012 (1),

               —

               ob upoštevanju konsolidiranega zaključnega računa Evropske unije za proračunsko leto 2012 (COM(2013) 570 – C7-0273/2013) (2),

               —

               ob upoštevanju letnih računovodskih izkazov Izvajalske agencije za zdravje in potrošnike za proračunsko leto 2012,

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za leto 2011 (COM(2013) 668) in delovnih dokumentov služb Komisije, priloženih temu poročilu (SWD(2013) 348 in SWD(2013) 349),

               —

               ob upoštevanju poročila Komisije o oceni financ Unije glede na dosežene rezultate (COM(2013) 461) in delovnih dokumentov služb Komisije, priloženih temu poročilu (SWD(2013) 228 in SWD(2013) 229),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2012 (COM(2013) 606), in delovnega dokumenta služb Komisije, ki je priložen temu poročilu (SWD(2013) 314),

               —

               ob upoštevanju poročila Računskega sodišča o letnih računovodskih izkazih Izvajalske agencije za zdravje in potrošnike za proračunsko leto 2012 z odgovori agencije (3),

               —

               ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij (4), ki jo je Računsko sodišče v skladu s členom 287 Pogodbe o delovanju Evropske unije predložilo za proračunsko leto 2012,

               —

               ob upoštevanju priporočila Sveta z dne 18. februarja 2014 o podelitvi razrešnice izvajalskim agencijam glede izvrševanja proračuna za proračunsko leto 2012 (05850/2014 – C7-0049/2014),

               —

               ob upoštevanju členov 317, 318 in 319 Pogodbe o delovanju Evropske unije in člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3) Uredbe,

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66 Uredbe,

               —

               ob upoštevanju Sklepa Komisije 2004/858/ES z dne 15. decembra 2004 o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003 (9),

               —

               ob upoštevanju Sklepa Komisije 2008/544/ES z dne 20. junija 2008 o spremembi Sklepa 2004/858/ES, da se Izvajalska agencija za program javnega zdravja preoblikuje v Izvajalsko agencijo za zdravje in potrošnike (10),

               —

               ob upoštevanju Izvedbenega sklepa Komisije 2013/770/EU z dne 17. decembra 2013 o ustanovitvi Izvajalske agencije za potrošnike, zdravje in živila ter razveljavitvi sklepa 2004/858/ES (11),

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0242/2014),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja,

               1.

               podeli razrešnico direktorju Izvajalske agencije za potrošnike, zdravje in živila (prej Izvajalska agencija za zdravje in potrošnike) glede izvrševanja proračuna izvajalske agencije za proračunsko leto 2012;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2012, oddelek III – Komisija in izvajalske agencije;

               3.

               naroči svojemu predsedniku, naj ta sklep, priloženi sklep o razrešnici glede izvrševanja splošnega proračuna Evropske unije za proračunsko leto 2012, oddelek III – Komisija, in resolucijo, ki je del sklepov, posreduje direktorju Izvajalske agencije za potrošnike, zdravje in živila, Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 56, 29.2.2012.

      (2)  UL C 334, 15.11.2013, str. 1.

      (3)  UL C 365, 13.12.2013, str. 57.

      (4)  UL C 331, 14.11.2013, str. 10.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 369, 16.12.2004, str. 73.

      (10)  UL L 173, 3.7.2008, str. 27.

      (11)  UL L 341, 18.12.2013, str. 69.


title: Sklep Sveta 2013/189/SZVP z dne 22. aprila 2013 o ustanovitvi Evropske akademije za varnost in obrambo (EAVO) in razveljavitvi Skupnega ukrepa 2008/550/SZVP

text:
               24.4.2013

               SL

               Uradni list Evropske unije

               L 112/22

         SKLEP SVETA 2013/189/SZVP
   z dne 22. aprila 2013
   o ustanovitvi Evropske akademije za varnost in obrambo (EAVO) in razveljavitvi Skupnega ukrepa 2008/550/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28(1), 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2005 sprejel Skupni ukrep 2005/575/SZVP o ustanovitvi Evropske akademije za varnost in obrambo (EAVO) (1). Navedeni skupni ukrep je bil nadomeščen s Skupnim ukrepom Sveta 2008/550/SZVP z dne 23. junija 2008 o ustanovitvi Evropske akademije za varnost in obrambo (EAVO) (2).

               (2)

               Usmerjevalni odbor EAVO (v nadaljnjem besedilu: usmerjevalni odbor) se je 1. decembra 2008 v skladu s členom 13 Skupnega ukrepa 2008/550/SZVP dogovoril o priporočilih glede prihodnjih perspektiv EAVO.

               (3)

               Svet je priporočila usmerjevalnega odbora odobril v sklepih z dne 8. decembra 2008. Skupni ukrep 2008/550/SZVP bi moral biti tako nadomeščen z novim pravnim aktom, v katerem so ta priporočila upoštevana.

               (4)

               Usposabljanje v okviru EAVO bi moralo potekati na področju skupne varnostne in obrambne politike (SVOP), med drugim tudi na področju reševanja sporov in stabilizacije.

               (5)

               Primerno je, da se EAVO v obdobju iz tega sklepa zanese zgolj na dodeljeno osebje.

               (6)

               V skladu s Sklepom Sveta 2010/427/EU z dne 26. julija 2010, ki vzpostavlja organizacijo in delovanje Evropske službe za zunanje delovanje (3) (ESZD), mora ESZD EAVO zagotoviti podporo, ki jo je prej zagotavljal generalni sekretariat Sveta –

         SPREJEL NASLEDNJI SKLEP:
   POGLAVJE I

      USTANOVITEV, POSLANSTVO, CILJI IN NALOGE

   Člen 1
   Ustanovitev
   Ustanovi se Evropska akademija za varnost in obrambo (EAVO).
   Člen 2
   Poslanstvo
   EAVO nudi usposabljanje na strateški ravni na področju skupne varnostne in obrambne politike (SVOP) v kontekstu skupne zunanje in varnostne politike Unije (SZVP), da bi razvijala in spodbujala skupno razumevanje SVOP med civilnimi in vojaškimi uslužbenci ter prek svojih dejavnosti usposabljanja (v nadaljnjem besedilu: dejavnosti usposabljanja EAVO) opredelila in širila najboljše prakse v zvezi z različnimi vprašanji s področja SVOP.
   Člen 3
   Cilji
   Cilji EAVO so naslednji:

               (a)

               nadaljnja krepitev kulture skupne evropske varnosti in obrambe v okviru SVOP;

               (b)

               spodbujanje boljšega razumevanja SVOP kot bistvenega sestavnega dela SZVP;

               (c)

               zagotavljanje usposobljenega osebja, ki lahko učinkovito dela na vseh področjih SVOP, za delo v organih Unije;

               (d)

               zagotavljanje usposobljenega osebja z dobrim poznavanjem politik, institucij in postopkov Unije na področju SZVP, za delo v upravah in z uslužbenci držav članic;

               (e)

               podpora partnerstvom Unije na področju SVOP, zlasti partnerstvom tistih držav, ki sodelujejo v misijah SVOP;

               (f)

               pomoč pri spodbujanju profesionalnih odnosov in stikov med udeleženci dejavnosti usposabljanja EAVO (v nadaljnjem besedilu: udeleženci).

         Kadar je to ustrezno, je treba zagotoviti usklajenost z drugimi dejavnostmi Unije.
   Člen 4
   Naloge
   1.   Glavne naloge EAVO so v skladu z njenim poslanstvom in cilji organiziranje in vodenje dejavnosti usposabljanja EAVO na področju SVOP.
   2.   Dejavnosti usposabljanja EAVO vključujejo:

               (a)

               program SVOP na visoki ravni;

               (b)

               orientacijska usposabljanja SVOP;

               (c)

               usposabljanja SVOP za posamezne ciljne skupine ali s posebnim poudarkom.

         Druge dejavnosti usposabljanja se izvedejo na podlagi odločitve usmerjevalnega odbora iz člena 8 (v nadaljnjem besedilu: usmerjevalni odbor).
   3.   Poleg dejavnosti, navedenih v odstavku 2, EAVO zlasti:

               (a)

               spodbuja vzpostavljanje odnosov med ustanovami iz člena 5(1), ki sodelujejo v mreži iz navedenega člena (v nadaljnjem besedilu: mreža);

               (b)

               izvaja in nadalje razvija internetni sistem izpopolnjevalnega učenja na daljavo (Internet-Based Distance Learning (IDL) System) za podpiranje dejavnosti usposabljanja SVOP;

               (c)

               razvija in pripravlja učni material za usposabljanje Unije na področju SVOP, tudi na podlagi obstoječega ustreznega gradiva;

               (d)

               vodi mrežo nekdanjih nekdanjih udeležencev;

               (e)

               podpira programe izmenjav na področju SVOP med ustanovami za usposabljanje držav članic;

               (f)

               zagotovi prispevke k letnemu programu usposabljanja Unije na področju SVOP;

               (g)

               nudi podporo vodstvu usposabljanja na področju preprečevanja konfliktov in civilnega kriznega upravljanja;

               (h)

               organizira in vodi letno konferenco mreže, ki združi civilne in vojaške eksperte usposabljanja na področju SVOP iz ustanov usposabljanja držav članic in ministrstev držav članic ter ustrezne zunanje akterje usposabljanja, če je to primerno in

               (i)

               preveri letno svoje delovanje in doseganje ciljev, naštetih v členu 3.

         4.   Dejavnosti usposabljanja EAVO se izvajajo preko mreže.
   5.   Dejavnosti usposabljanja EAVO kot del mreže podpira Inštitut Evropske unije za varnostne študije (EUISS), zlasti s pomočjo svojih publikacij in s predavanji raziskovalcev EUISS ter s prispevki za internetni sistem izpopolnjevalnega učenja na daljavo EAVO.
   POGLAVJE II

      ORGANIZACIJA

   Člen 5
   Mreža
   1.   EAVO je organizirana kot mreža, ki združuje civilne in vojaške ustanove, višje in visoke šole, akademije, univerze, institucije in druge akterje, ki se v Uniji ukvarjajo z varnostno in obrambno politiko, ki so jih določile države članice in EUISS (v nadaljnjem besedilu: ustanove), da bi podprli izvajanje dejavnosti usposabljanja na področju SVOP.
   2.   EAVO vzpostavlja tesne odnose z institucijami Unije in ustreznimi agencijami Unije, predvsem z Evropsko policijsko akademijo (CEPOL).
   3.   EAVO deluje v okviru splošne odgovornosti visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik).
   Člen 6
   Pravna sposobnost
   1.   EAVO ima potrebno pravno sposobnost za opravljanje svojih nalog in uresničitev zadanih ciljev, sklepanje pogodb in upravnih dogovorov, potrebnih za svoje delovanje, med drugim tudi za dodeljevanje osebja, nabavo opreme, zlasti učnega materiala, in vodenje bančnih računov, ima pa tudi sposobnost, da je stranka v sodnem postopku.
   2.   Vsakršna odgovornost, ki lahko nastane iz pogodb, sklenjenih s strani EAVO, bo poravnana iz finančnih sredstev, ki so akademiji na voljo v skladu s členi 14, 15 in 16.
   Člen 7
   Sestava
   Sestava EAVO je naslednja:

               (a)

               usmerjevalni odbor, ki je odgovoren za celotno usklajevanje in usmeritev dejavnosti usposabljanja EAVO;

               (b)

               izvršni akademski odbor, ki je odgovoren za kakovost in usklajenost dejavnosti usposabljanja EAVO;

               (c)

               predstojnik EAVO, ki je odgovoren za finančno in administrativno upravljanje EAVO, ter usmerjevalnemu odboru in izvršnemu akademskemu odboru pomaga pri organizaciji in upravljanju dejavnosti EAVO;

               (d)

               sekretariat EAVO (v nadaljnjem besedilu: sekretariat), ki pomaga predstojniku EAVO pri opravljanju njegovih nalog.

         Člen 8
   Usmerjevalni odbor
   1.   Usmerjevalni odbor, sestavljen iz predstavnikov držav članic, in sicer vsaka država članica imenuje po enega predstavnika, je organ odločanja EAVO. Vsakega člana odbora lahko zastopa ali spremlja namestnik.
   2.   Člane usmerjevalnega odbora lahko na sejah odbora spremljajo strokovnjaki.
   3.   Odboru predseduje predstavnik visokega predstavnika, ki ima ustrezne izkušnje. Ta odbor se sestane najmanj dvakrat letno.
   4.   Predstavniki držav, ki pristopajo k Uniji, se lahko udeležijo sej usmerjevalnega odbora kot dejavni opazovalci.
   5.   Predstojnik EAVO, predsednik izvršnega akademskega odbora in po potrebi predsedniki različnih sestav tega odbora, kakor tudi predstavnik Komisije se udeležijo sej usmerjevalnega odbora, vendar nimajo glasovalne pravice.
   6.   Naloge odbora so:

               (a)

               oblikovanje letnega akademskega programa EAVO, ob opiranju na koncept usposabljanja EAVO;

               (b)

               zagotavljanje splošnih smernic za delo izvršnega akademskega odbora;

               (c)

               odobritev koncepta usposabljanja EAVO, ki odraža dogovorjene zahteve po usposabljanju EAVO, in njegov redni pregled;

               (d)

               izbor držav(e) članic(e), ki gosti(jo) dejavnosti usposabljanja EAVO, in ustanov, ki te dejavnosti izvajajo;

               (e)

               razvoj in določanje pregleda učnih načrtov za vse dejavnosti usposabljanja EAVO;

               (f)

               spremljanje poročil o oceni usposabljanj in odobravanje splošnih letnih poročil o dejavnostih usposabljanja EAVO, ki se pošljejo ustreznim telesom Sveta;

               (g)

               imenovanje predsednikov izvršnega akademskega odbora in različnih sestav tega odbora za obdobje najmanj dveh akademskih let;

               (h)

               sprejemanje potrebnih odločitev v zvezi z delovanjem EAVO, če pristojnost za sprejemanje odločitev ni dodeljena drugim organom;

               (i)

               odobravanje letnega proračuna in kakršnih koli sprememb proračuna na podlagi predlogov predstojnika EAVO;

               (j)

               odobravanje letnih računovodskih izkazov in dajanje razrešnice predstojniku EAVO;

               (k)

               odobravanje dodatnih pravil, ki se uporabljajo za odhodke, ki jih upravlja EAVO;

               (l)

               odobravanje kakršnih koli finančnih in/ali tehničnih dogovorov s Komisijo, ESZD ali državo članico, povezanih s financiranjem in/ali izvrševanjem odhodkov EAVO;

               (m)

               odobravanje pravil, ki se uporabljajo za osebje, dodeljeno EAVO;

               (n)

               odločanje o možnosti tretjih držav, da sodelujejo pri nekaterih dejavnostih usposabljanja EAVO v okviru splošnega političnega okvira, ki ga ustanovi Politični in varnostni odbor.

         7.   Odbor odobri svoj poslovnik.
   8.   Odbor odloča s kvalificirano večino, kot je opredeljeno v naslovu II Protokola št. 36 o prehodni ureditvi, ki je priložen Pogodbi o Evropski uniji in Pogodbi o delovanju Evropske unije.
   Člen 9
   Izvršni akademski odbor
   1.   Izvršni akademski odbor sestavljajo visoki predstavniki civilnih in vojaških ustanov ter drugih akterjev, ki jih države članice določijo v podporo dejavnosti usposabljanja EAVO. Če ima ena država članica več predstavnikov, le-ti skupaj predstavljajo eno samo delegacijo.
   2.   Predsednika izvršnega akademskega odbora izmed njegovih članov imenuje usmerjevalni odbor.
   3.   Predstavniki Komisije in ESZD so vabljeni na seje izvršnega akademskega odbora.
   4.   Na seje izvršnega akademskega odbora so lahko vabljeni tudi akademski strokovnjaki in visoki uradniki iz nacionalnih institucij in institucij Unije.
   5.   Naloge izvršnega akademskega odbora so:

               (a)

               dajanje znanstvenih nasvetov in priporočil usmerjevalnemu odboru;

               (b)

               izvajanje dogovorjenih letnih akademskih programov preko mreže;

               (c)

               nadzor sistema IDL;

               (d)

               razvijanje podrobnih učnih načrtov za vse dejavnosti usposabljanja EAVO na podlagi dogovorjenega pregleda učnih načrtov;

               (e)

               skrb za splošno usklajevanje dejavnosti usposabljanja EAVO med vsemi ustanovami;

               (f)

               pregled standardov dejavnosti usposabljanja EAVO, izvedenih v preteklem akademskem letu;

               (g)

               zagotavljanje predlogov usmerjevalnemu odboru za dejavnosti usposabljanja EAVO v naslednjem akademskem letu;

               (h)

               zagotavljanje sistematične ocene vseh dejavnosti usposabljanja EAVO in odobravanje ocenjevalnih poročil usposabljanj;

               (i)

               prispevanje k osnutku splošnega letnega poročila o dejavnostih EAVO.

         6.   Da bi izpolnil svoje naloge, se lahko izvršni akademski odbor sestane v različnih projektno usmerjenih sestavah. Izvršni akademski odbor sestavi pravila in ureditve za oblikovanje in delovanje teh sestav, s katerimi se mora strinjati usmerjevalni odbor.
   7.   Usmerjevalni odbor sprejme poslovnik izvršnega akademskega odbora.
   Člen 10
   Predstojnik EAVO
   1.   Predstojnik EAVO je odgovoren za organizacijo in upravljanje dejavnosti usposabljanja EAVO. Predstojnik EAVO usmerjevalnemu odboru in izvršnemu akademskemu odboru pomaga pri delu na tem področju in deluje kot predstavnik EAVO za dejavnosti usposabljanja EAVO v okviru mreže in zunaj nje. Predstojnik EAVO zlasti:

               (a)

               stori vse potrebno, vključno s sprejemanjem notranjih upravnih navodil in objavljanjem obvestil, za zagotovitev učinkovitega delovanja dejavnosti EAVO;

               (b)

               sestavi predhodni osnutek letnega poročila EAVO in predhodni osnutek delovnega programa, ki se predložita usmerjevalnemu odboru na podlagi predlogov, ki jih je predložil izvršni akademski odbor;

               (c)

               usklajuje izvajanje delovnega programa EAVO;

               (d)

               vzdržuje stike s pristojnimi organi v državah članicah;

               (e)

               vzdržuje stike z ustreznimi zunanjimi izobraževalnimi akterji na področju SVOP;

               (f)

               po potrebi sklepa tehnične dogovore o dejavnostih usposabljanja EAVO z ustreznimi organi in izobraževalnimi zavodi na področju SVOP;

               (g)

               izvaja vse ostale naloge, ki mu jih dodeli usmerjevalni odbor.

         2.   Predstojnik EAVO je odgovoren za finančno in administrativno upravljanje EAVO, zlasti:

               (a)

               oblikuje vse predloge proračunov in jih predloži usmerjevalnemu odboru;

               (b)

               sprejema proračune, potem ko jih odobri usmerjevalni odbor;

               (c)

               deluje kot odredbodajalec za proračun EAVO;

               (d)

               odpre enega ali več bančnih računov v imenu EAVO;

               (e)

               se pogaja, usmerjevalnemu odboru predloži in s Komisijo, ESZD ali državami članicami sklepa kakršne koli finančne in/ali tehnične dogovore, povezane s financiranjem in/ali izvrševanjem odhodkov EAVO;

               (f)

               se v imenu EAVO pogaja in podpisuje vsa pisma v zvezi z dodeljevanjem osebja sekretariatu EAVO;

               (g)

               na splošno predstavlja EAVO za namene vseh pravnih aktov s finančnimi posledicami;

               (h)

               usmerjevalnemu odboru predloži letne računovodske izkaze EAVO.

         3.   Predstojnika EAVO imenuje visoki predstavnik, potem ko se o tem posvetuje z usmerjevalnim odborom. Za čas njegovega imenovanja, je imenovan kot uslužbenec ESZD. Za delovno mesto predstojnika EAVO lahko svoje kandidate predložijo države članice, uslužbenci institucij Unije in ESZD pa se lahko za to delovno mesto prijavijo v skladu z ustreznimi pravili.
   4.   Predstojnik EAVO za svoje delo odgovarja usmerjevalnemu odboru.
   Člen 11
   Sekretariat EAVO
   1.   Sekretariat pomaga predstojniku EAVO pri izvrševanju njegovih nalog.
   2.   Predstojnik EAVO je odgovoren za izbor osebja sekretariata, pri tem pa mu pomoč nudi izborna komisija.
   3.   Sekretariat za organizacijo dejavnosti usposabljanja EAVO zagotavlja podporo usmerjevalnemu odboru, izvršnemu akademskemu odboru in ustanovam.
   4.   Vsaka ustanova določi osebo za stike s sekretariatom, ki se ukvarja z zadevami, povezanimi z organiziranjem dejavnosti usposabljanja EAVO.
   5.   Sekretariat tesno sodeluje s Komisijo in ESZD.
   Člen 12
   Osebje EAVO
   1.   Osebje EAVO sestavljajo:

               (a)

               uslužbenci, ki jih institucije Unije, ESZD in agencije Unije dodelijo EAVO;

               (b)

               nacionalni strokovnjaki, ki jih države članice dodelijo EAVO.

         2.   EAVO lahko sprejme pripravnike in gostujoče slušatelje.
   3.   Usmerjevalni odbor na predlog visokega predstavnika opredeli pogoje, kolikor je to potrebno, ki se uporabljajo za pripravnike in gostujoče slušatelje.
   4.   Sklep visoke predstavnice Unije za zunanje zadeve in varnostno politiko z dne 23. marca 2011 o pravilih, ki se uporabljajo za nacionalne strokovnjake, napotene v Evropsko službo za zunanje delovanje (4) se smiselno uporablja za nacionalne strokovnjake, ki jih EAVO dodelijo države članice.
   POGLAVJE III

      FINANCIRANJE

   Člen 13
   Prispevki v naravi za dejavnosti usposabljanja EAVO
   1.   Vse stroške v zvezi s svojim sodelovanjem pri EAVO, vključno s plačami, dodatki, potnimi stroški, dnevnicami in stroški, povezanimi z organizacijsko in upravno podporo dejavnostim usposabljanja EAVO, krije vsaka država članica, institucija Unije, agencija in ustanova Unije, ter ESZD.
   2.   Vsak udeleženec krije vse stroške, povezane s svojo udeležbo.
   Člen 14
   Podpora ESZD
   1.   ESZD krije stroške, ki nastanejo zaradi oddaje prostorov predstojniku EAVO in sekretariatu, med drugim tudi stroške informacijske tehnologije ter stroške dodelitve predstojnika EAVO in enega asistenta sekretariatu.
   2.   ESZD zagotovi EAVO potrebno upravno podporo pri zaposlovanju in upravljanju osebja ter izvajanju proračuna.
   3.   Predstojnik EAVO z ESZD doseže tehnični dogovor glede njene podpore, ki ga odobri usmerjevalni odbor.
   Člen 15
   Prostovoljni prispevki
   1.   Za financiranje posebnih dejavnosti lahko EAVO prejme prostovoljne prispevke držav članic in ustanov ali od drugih darovalcev. Te prispevke EAVO obravnava kot namenske prejemke.
   2.   O tehničnih dogovorih v zvezi s prispevki iz odstavka 1 se pogaja predstojnik EAVO, odobri pa jih usmerjevalni odbor.
   Člen 16
   Subvencija Evropske unije
   1.   EAVO prejme letni prispevek iz splošnega proračuna Unije. Takšen prispevek lahko vključuje zlasti stroške za podporo dejavnostim usposabljanja EAVO in za nacionalne strokovnjake, ki jih države članice dodelijo EAVO.
   2.   Referenčni finančni znesek za kritje odhodkov EAVO v prvih dvanajstih mesecih po sklenitvi sporazuma o financiranju iz odstavka 3 znaša 535 000 EUR. Referenčne finančne zneske za kritje odhodkov EAVO v naslednjih obdobjih določi Svet.
   3.   Po odločitvi Sveta iz odstavka 2, predstojnik EAVO s Komisijo izpogaja finančni sporazum, ki ga odobri usmerjevalni odbor.
   Člen 17
   Finančna pravila
   Za odhodke EAVO in financiranje teh odhodkov veljajo finančna pravila iz priloge.
   POGLAVJE IV

      RAZNE DOLOČBE

   Člen 18
   Udeležba pri dejavnostih usposabljanja EAVO
   1.   Pri vseh dejavnostih usposabljanja EAVO lahko sodelujejo državljani vseh držav članic in pristopnih držav. Ustanove, ki organizirajo in vodijo dejavnosti usposabljanja, zagotovijo, da to načelo velja brez izjeme.
   Pri dejavnostih usposabljanja EAVO lahko načeloma sodelujejo tudi državljani držav kandidatk za pristop k Uniji in, kjer je primerno, tretjih držav.
   2.   Udeleženci so civilni in vojaški uslužbenci, ki se ukvarjajo s strateškimi vidiki na področju SVOP, pa tudi strokovnjaki, ki naj bi sodelovali v misijah in operacijah v okviru SVOP.
   K udeležbi pri dejavnostih usposabljanja EAVO so lahko med drugim vabljeni predstavniki mednarodnih in nevladnih organizacij, akademskih institucij in medijev ter gospodarstva.
   3.   Udeležencu, ki zaključi program EAVO, se dodeli spričevalo s podpisom visokega predstavnika. Pogoje za izdajo spričevala bo redno preučeval usmerjevalni odbor. Spričevalo priznajo države članice in institucije Unije.
   Člen 19
   Sodelovanje
   EAVO sodeluje z mednarodnimi organizacijami in drugimi ustreznimi akterji, kot so nacionalne ustanove za usposabljanje v tretjih državah, in črpa iz njihovega strokovnega znanja.
   Člen 20
   Varnostni predpisi
   Za EAVO velja Sklep Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (5).
   POGLAVJE V

      KONČNE DOLOČBE

   Člen 21
   Kontinuiteta
   Pravila in predpisi, sprejeti za izvajanje Skupnega ukrepa 2008/550/SZVP, ostanejo v veljavi za izvajanje tega sklepa, če so skladni s tem sklepom in dokler se ne spremenijo ali razveljavijo.
   Člen 22
   Razveljavitev
   Skupni ukrep 2008/550/SZVP se razveljavi.
   Člen 23
   Pregled, začetek veljavnosti in prenehanje
   1.   Ta sklep začne veljati 1. aprila 2013. Po potrebi se pregleda, v vsakem primeru pa najpozneje šest mesecev pred iztekom njegove veljavnosti
   2.   Ta sklep preneha veljati štiri leta po datumu sklenitve sporazuma o financiranju iz člena 16(3).

      V Luxembourgu, 22. aprila 2013

            Za Svet

            Predsednica

         C. ASHTON

      (1)  UL L 194, 26.7.2005, str. 15.

      (2)  UL L 176, 4.7.2008, str. 20.

      (3)  UL L 201, 3.8.2010, str. 30.

      (4)  UL C 12, 14.1.2012, str. 8.

      (5)  UL L 141, 27.5.2011, str. 17.

      PRILOGA

         Finančna pravila za odhodke in financiranje EAVO

      Člen 1
      Proračunska načela
      1.   Proračun EAVO je akt, s katerim se za vsako proračunsko leto določijo in odobrijo vsi prihodki in odhodki EAVO.
      2.   Proračunski prihodki in odhodki so uravnoteženi.
      3.   Vsakršni prihodki ali odhodki EAVO se lahko izvedejo le tako, da se razporedijo v proračunske postavke.
      Člen 2
      Sprejetje proračuna
      1.   Predstojnik EAVO vsako leto pripravi predlog proračuna za prihodnje proračunsko leto, ki se začne 1. januarja in konča 31. decembra istega leta. Predlog proračuna vključuje proračunska sredstva, ocenjena kot potrebna za pokritje odhodkov EAVO v tistem obdobju, in napoved prihodkov, predvidenih za pokritje teh odhodkov.
      2.   Proračunska sredstva se glede na vrsto ali namen ustrezno razporedijo po poglavjih in členih. Predlog vsebuje podrobne opombe za posamezne člene.
      3.   Prihodki zajemajo prostovoljne prispevke držav članic, letni prispevek iz proračuna Evropske unije in razne prihodke.
      4.   Predstojnik EAVO predloži natančno poročilo o proračunu za tekoče in preteklo proračunsko leto in predloži predlog proračuna usmerjevalnemu odboru do 31. oktobra. Usmerjevalni odbor predlog proračuna odobri do 31. decembra.
      5.   Predstojnik EAVO lahko zaradi nepredvidenih okoliščin in nepremostljive potrebe, predlaga spremembo proračuna. Vsak predlog spremembe proračuna in proračun za prvo leto po sprejetju tega sklepa se predlagata, odobrita in sprejemata v skladu s postopkom, ki se uporablja za letni proračun, z izjemo, da se ne uporabljajo roki, ki se uporabljajo za letni proračun.
      Člen 3
      Prerazporeditev proračunskih sredstev
      Predstojnik EAVO lahko s soglasjem usmerjevalnega odbora prerazporedi proračunska sredstva znotraj proračuna.
      Člen 4
      Prenos proračunskih sredstev
      1.   Proračunska sredstva, potrebna za pokritje pravnih obveznosti, prevzetih do 31. decembra posameznega proračunskega leta, se prenesejo v naslednje proračunsko leto.
      2.   Predstojnik EAVO lahko s soglasjem usmerjevalnega odbora v naslednje proračunsko leto prenese tudi druga proračunska sredstva.
      3.   Preostala proračunska sredstva se ob koncu proračunskega leta prekličejo.
      Člen 5
      Izvajanje proračuna in upravljanje osebja
      EAVO za izvajanje proračuna in upravljanje osebja v čim večji meri uporablja obstoječe upravne strukture Unije, zlasti ESZD.
      Člen 6
      Bančni računi EAVO
      1.   Vsi bančni računi EAVO se odprejo pri prvorazrednih finančnih institucijah, ki imajo glavni sedež v državi članici, in sicer kot tekoči ali kratkoročni računi v eurih.
      2.   Nobenega od bančnih računov EAVO se ne sme prekoračiti.
      Člen 7
      Plačila
      Za vsakršno plačilo z bančnega računa EAVO je potreben skupni podpis predstojnika EAVO in še enega člana osebja EAVO.
      Člen 8
      Računovodstvo
      1.   Predstojnik EAVO zagotovi, da so računovodski izkazi, ki prikazujejo prihodke, odhodke in popis premoženja EAVO, vodeni v skladu z mednarodno sprejetimi računovodskimi standardi za javni sektor.
      2.   Predstojnik EAVO usmerjevalnemu odboru predloži letne računovodske izkaze za določeno proračunsko leto najpozneje do 31. marca naslednjega leta.
      3.   Potrebne računovodske storitve opravi zunanji izvajalec.
      Člen 9
      Revizija
      1.   Revizijski pregled računovodskih izkazov EAVO se opravi vsako leto.
      2.   Potrebne revizijske storitve opravi zunanji izvajalec.
      3.   Revizijska poročila se dajo na voljo usmerjevalnemu odboru, če jih ta zahteva.
      Člen 10
      Razrešnica
      1.   Usmerjevalni odbor na podlagi letnih računovodskih izkazov in letnega revizijskega poročila odloči, ali se predstojniku EAVO podeli razrešnica v zvezi z izvajanjem proračuna EAVO.
      2.   Predstojnik EAVO stori vse potrebno, da izpolni pričakovanja usmerjevalnega odbora in omogoči podelitev razrešnice, ter ukrepa v skladu z morebitnimi ugotovitvami iz sklepa o podelitvi razrešnice.


title: Sklep Sveta 2013/306/SZVP z dne 24. junija 2013 o podaljšanju mandata posebnega predstavnika Evropske unije za srednjo Azijo

text:
               25.6.2013

               SL

               Uradni list Evropske unije

               L 172/25

         SKLEP SVETA 2013/306/SZVP
   z dne 24. junija 2013
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. junija 2012 sprejel Sklep 2012/328/SZVP (1) o imenovanju Patricie FLOR za posebnega predstavnika Evropske unije (PPEU) za srednjo Azijo. Mandat PPEU se izteče 30. junija 2013.

               (2)

               Mandat PPEU bi bilo treba podaljšati za nadaljnjih 12 mesecev.

               (3)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Patricie FLOR kot PPEU za srednjo Azijo se podaljša do 30. junija 2014. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med Unijo in državami srednje Azije na podlagi skupnih vrednot in interesov, kot je določeno v ustreznih sporazumih;

               (b)

               prispevanje h krepitvi stabilnosti in sodelovanja med državami na tem območju;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Evropo;

               (e)

               povečanje učinkovitosti in prepoznavnosti Unije v regiji, tudi s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi.

         Člen 3
   Mandat
   1.   Da bi se dosegli cilji politike, opravlja PPEU naslednje naloge:

               (a)

               spodbuja splošno politično usklajevanje Unije v srednji Aziji in pomaga pri zagotavljanju doslednosti zunanjepolitičnega delovanja Unije v regiji;

               (b)

               v imenu VP skupaj z Evropsko službo za zunanje delovanje (ESZD) in Komisijo spremlja postopek izvedbe strategije EU za novo partnerstvo s srednjo Azijo, ki jo dopolni z nadaljnjimi poročili o napredku izvajanja strategije EU za srednjo Azijo, pripravlja priporočila in redno poroča ustreznim organom Sveta;

               (c)

               pomaga Svetu pri nadaljnjem razvoju celovite politike do srednje Azije;

               (d)

               pozorno spremlja politične dogodke v srednji Aziji z razvijanjem in vzdrževanjem tesnih stikov z vladami, parlamenti, pravosodnimi organi, civilno družbo in množičnimi mediji;

               (e)

               spodbuja Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvija ustrezne stike in sodelovanje z glavnimi zainteresiranimi akterji v regiji in vsemi relevantnimi regionalnimi in mednarodnimi organizacijami, vključno s Šanghajsko organizacijo za sodelovanje (SCO), Evrazijsko gospodarsko skupnostjo (EURASEC), Konferenco za sodelovanje in za ukrepe izgradnje zaupanja v Aziji (CICA), Organizacijo na podlagi Pogodbe o kolektivni varnosti (CSTO), Programom za regionalno gospodarsko sodelovanje v srednji Aziji (CAREC) in Srednje azijskim regionalnim centrom za informacije in koordinacijo (CARICC);

               (g)

               sodeluje pri izvajanju politike Unije o človekovih pravicah v sodelovanju s PPEU za človekove pravice in smernic EU o človekovih pravicah, zlasti v zvezi z ženskami in otroki na območjih, ki so jih prizadeli konflikti, in sicer predvsem s spremljanjem in obravnavo tozadevnega razvoja dogodkov;

               (h)

               v tesnem sodelovanju z OVSE prispeva k preprečevanju konfliktov in iskanju rešitev, in sicer z navezovanjem stikov z oblastmi in drugimi lokalnimi akterji, na primer z nevladnimi organizacijami, političnimi strankami, manjšinami, verskimi skupinami in njihovimi vodji;

               (i)

               prispeva k oblikovanju vidikov glede zanesljivosti oskrbe z energijo, varnosti na mejah, vključno z bojem proti drogam, opravljanja z vodnimi viri ter vidiki glede okoljskih in podnebnih sprememb v kontekstu skupne zunanje in varnostne politike v srednji Aziji;

               (j)

               spodbuja regionalno varnost znotraj meja srednje Azije, ko se začnejo umikati čete Mednarodne varnostne sile za pomoč (ISAF).

         2.   PPEU podpira delo VP in ima pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 30. junija 2014 je 1 050 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. Glede vseh odhodkov PPEU odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren za sestavo ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko začasno dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, ki ga pošilja, institucije Unije, ki ga pošilja ali ESZD, ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi službami ESZD ali delegacijami Unije oz. predstavništvi v tretjih državah, da bi prispevali k skladnosti in doslednosti njihovih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojimi nalogami in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod neposredno pristojnostjo PPEU, zlasti tako, da:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov v zvezi z misijo, določa upravljanje varnih premikov osebja na območje misije in znotraj njega in obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani njegove ekipe, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravljajo pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju nalog mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve. V skladu s členom 36 Pogodbe, PPEU lahko sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in učinkovitosti ukrepov Unije in pomaga zagotoviti, da za doseganje ciljev politike Unije vsi instrumenti Unije in ukrepi držav članic delujejo usklajeno. Dejavnosti PPEU so usklajene z dejavnostmi Komisije, pa tudi z dejavnostmi PPEU za Afganistan. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesne stike z vodji delegacij Unije in vodji misij držav članic. Ti PPEU pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in njeno osebje pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU za srednjo Azijo, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU predloži Svetu, Komisiji in VP do konca decembra 2013 poročilo o napredku, ob izteku mandata PPEU pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2013.

      V Luxembourgu, 24. junija 2013

            Za Svet

            Predsednica

         C. ASHTON

      (1)  UL L 165, 26.6.2012, str. 59.

      (2)  UL L 141, 27.5.2011, str. 17.


title: Sklep Komisije z dne 31. julija 2002 o prenosu upravljanja pomoči na nosilce izvajanja za predpristopne ukrepe v kmetijstvu in razvoju podeželja v Romuniji v predpristopnem obdobju

text:
Pomembno pravno obvestilo

|

32002D0638

Uradni list L 206 , 03/08/2002 str. 0031 - 0032

		Sklep Komisijez dne 31. julija 2002o prenosu upravljanja pomoči na nosilce izvajanja za predpristopne ukrepe v kmetijstvu in razvoju podeželja v Romuniji v predpristopnem obdobju(2002/638/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1266/1999 z dne 21. junija 1999 o usklajevanju pomoči državam prosilkam v okviru predpristopne strategije in o spremembah Uredbe (EGS) št. 3906/89 [1] in zlasti člena 12(2) Uredbe,ob upoštevanju naslednjega:(1) V skladu s členom 4(5) Uredbe (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju [2], kakor je bila nazadnje spremenjena z Uredbo (ES) št. 2500/2001 [3], je bil z Odločbo Komisije K(2000) 3742, pravnomočno 12. decembra 2000 in spremenjeno z Odločbo Komisije H/2002/1936 z dne 11. julija 2002, odobren Program za kmetijstvo in razvoj podeželja za Romunijo.(2) Romunska vlada in, v imenu Evropske skupnosti, Komisija sta 2. februarja 2001 podpisali Večletni sporazum o financiranju (v nadaljevanju VSF), ki določa tehnični, pravni in upravni okvir za izvajanje programa Sapard.(3) Uredba (ES) št. 1266/1999 določa, da se lahko zahteva po predhodni odobritvi iz člena 12(1) Uredbe (ES) št. 1266/1999 opusti na podlagi analize vsakega posameznega primera glede sposobnosti upravljanja nacionalnega in sektorskega programa/projekta, finančnih nadzornih postopkov in struktur v zvezi z javnimi financami; Uredba Komisije (ES) št. 2222/2000 [4], kakor je bila spremenjena z Uredbo (ES) št. 2252/2001 [5], določa podrobna pravila za izvajanje navedene analize.(4) Pristojni romunski organ je določil Agencijo Sapard, javni zavod s pravnim statusom, podrejeno Ministrstvu za kmetijstvo, prehrano in gozdarstvo. Le-ta bo odgovorna za izvajanje naslednjih ukrepov:"predelava in trženje kmetijskih in ribiških proizvodov", "razvoj in izboljšanje infrastrukture na podeželju" in "tehnično pomoč", kot opredeljuje Program za kmetijstvo in razvoj podeželja, odobren z Odločbo Komisije K(2000) 3742, pravnomočno 12. decembra 2000 in spremenjeno z Odločbo Komisije H/2002/1936 dne 11. julija 2002; ob upoštevanju, da je bil v okviru Ministrstva za javne finance ustanovljen Nacionalni sklad za finančne funkcije, ki jih mora izvajati v okviru izvajanja programa Sapard.(5) V skladu z Uredbo (ES) št. 1266/1999 in Uredbo (ES) št. 2222/2000 je Komisija analizirala sposobnosti upravljanja nacionalnega in sektorskega programa/projekta, finančne nadzorne postopke in strukture v zvezi z javnimi financami ter meni, da Romunija za izvajanje navedenih ukrepov izpolnjuje določbe členov 4 in 6 ter Priloge k Uredbi (ES) št. 2222/2000 in minimalne pogoje, določene v Prilogi k Uredbi (ES) št. 1266/1999.(6) Agencija Sapard je zadovoljivo izpolnila zlasti naslednja ključna akreditacijska merila: pisni postopki, ločevanje nalog, odobritve pred projekti in preverjanje pred izplačili, plačilni postopki, obračunski postopki, računalniška zaščita, notranje revizije in, kjer je ustrezno, določbe za javna naročila.(7) Romunske oblasti so 11. julija 2002 zagotovile popravljen seznam upravičenih izdatkov v skladu s členom 4(1), oddelek B VSF-e, na katerega Komisija ni imela pripomb.(8) Nacionalni sklad pri Ministrstvu za javne finance je zadovoljivo izpolnil naslednja merila za finančne funkcije, ki jih mora izvajati v okviru izvajanja programa Sapard za Romunijo: revizijska sled, upravljanje zakladnice, prejem sredstev, izplačila Agenciji Sapard, računalniška zaščita in notranje revizije.(9) Zato je primerno opustiti zahtevo po predhodni odobritvi iz člena 12(1) Uredbe (ES) št. 1266/1999 in na Agencijo Sapard in na Ministrstvo za javne finance, Nacionalni sklad v Romuniji, prenesti decentralizirano upravljanje pomoči.(10) Ker pa preverjanje, ki ga izvaja Komisija, temelji na operativnem, a nedelujočem sistemu, je zato primerno v skladu s členom 3(2) Uredbe (ES) št. 2222/2000 začasno prenesti upravljanje programa Sapard na Agencijo Sapard in na Nacionalni sklad Ministrstva za javne finance.(11) Poln prenos upravljanja programa Sapard je predviden šele po nadaljnjem preverjanju, da bi zagotovili zadovoljivo delovanje sistema, in po priporočilih, ki jih lahko izda Komisija v zvezi s prenosom upravljanja pomoči na Agencijo Sapard in Nacionalni sklad Ministrstva za javne finance.(12) Da bi upoštevali zahteve člena 8(1)(b), oddelek A VSF-e, so izdatki po tem sklepu upravičeni do sofinanciranja Skupnosti le, če so to izdatki upravičenca od datuma tega sklepa ali, če je prišlo do teh izdatkov še kasneje, datuma instrumenta, po katerem so le-ti upravičenci za zadevni projekt, razen za študije izvedljivosti in sorodne študije ter tehnično pomoč, kjer bo ta datum 12. december 2000, če jih v nobenem primeru ne plača Agencija Sapard pred datumom tega sklepa –SKLENILA:Člen 1S tem sklepom se odstopa od zahteve po predhodni odobritvi s strani Komisije za izbiro projektov in sklepanje pogodb Romunije.Člen 2Upravljanje programa Sapard se začasno prenese na:1. Agencijo Sapard pri Ministrstvu za kmetijstvo, prehrano in gozdarstvo Romunije, Negustori Street 1 B, Sector 2, RO Bukarešta 2, za izvajanje ukrepov "Predelava in trženje kmetijskih in ribiških proizvodov", "Razvoj in izboljšanje infrastrukture podeželja" in "Tehnična pomoč", kot je opredeljeno v Programu za kmetijstvo in razvoj podeželja, ki je bil odobren z Odločbo Komisije K(2000) 3742, pravnomočno 12. decembra 2000 in spremenjeno z Odločbo Komisije H/2002/1936, sprejeto 11. julija 2002; in2. Ministrstvo za javne finance, Nacionalni sklad, Apolodor Street 17, Sector 5, RO 70663 Bukarešta, za finančne funkcije, ki jih mora izvajati v okviru izvajanja programa Sapard za Romunijo.Člen 3Izdatki so v skladu s tem sklepom upravičeni do sofinanciranja Skupnosti le, če so to izdatki upravičenca od dneva tega sklepa ali, če je prišlo do teh izdatkov kasneje, z dnem akta, na podlagi katerega so le-ti upravičenci za zadevni projekt, razen za študije izvedljivosti in sorodne študije ter tehnično pomoč, kjer je ta datum 12. december 2000, če jih v nobenem primeru ne plača Agencija Sapard pred dnevom tega sklepa.V Bruslju, 31. julija 2002Za KomisijoFranz FischlerČlan Komisije[1] UL L 161, 26.6.1999, str. 68.[2] UL L 161, 26.6.1999, str. 87.[3] UL L 342, 27.12.2001, str. 1.[4] UL L 253, 7.10.2000, str. 5.[5] UL L 304, 21.11.2001, str. 8.--------------------------------------------------